sagorsarker/bangla-wikipedia huggingface dataset:
ইউটন ডো

ইউটন জর্জ ডো (; জন্ম: ২৯ মার্চ, ১৯৪৯) জ্যামাইকার সেন্ট মেরি পারিশ এলাকায় জন্মগ্রহণকারী ওয়েস্ট ইন্ডিয়ান সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭১ থেকে১৯৭৩ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ইউটন ডো।
১৯৬৯-৭০ মৌসুম থেকে ১৯৭৬-৭৭ মৌসুম পর্যন্ত ইউটন ডো’র প্রথম-শ্রেণীর খেলোয়াড়ী জীবন চলমান ছিল। মজবুত গড়নের অধিকারী ফাস্ট বোলার হিসেবে ইউটন ডো’র সুনাম ছিল। ১৯৬৯-৭০ মৌসুম থেকে ১৯৭৬-৭৭ মৌসুম পর্যন্ত জ্যামাইকার পক্ষে প্রথম-শ্রেণীর ক্রিকেটে অংশগ্রহণ করেছেন। ১৯৭০-৭১ মৌসুমের শেল শীল্ড প্রতিযোগিতায় শীর্ষস্থানীয় উইকেট শিকারিতে পরিণত হন। ১৫.৭৫ গড়ে ২৪ উইকেট পেয়েছিলেন। তন্মধ্যে, কম্বাইন্ড লিওয়ার্ড ও উইন্ডওয়ার্ড আইল্যান্ডসের বিপক্ষে ২/৩৪ ও ৭/১৯ বোলিং পরিসংখ্যান দাঁড় করিয়েছিলেন।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ইউটন ডো। ১ এপ্রিল, ১৯৭১ তারিখে ব্রিজটাউনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৬ ফেব্রুয়ারি, ১৯৭৩ তারিখে কিংস্টনে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ সফররত ভারতের বিপক্ষে সিরিজের চতুর্থ টেস্টে তাকে খেলার জন্যে আমন্ত্রণ জানানো হয়। ঐ টেস্টে তিনি ৪/৬৯ ও ১/২২ লাভ করেন। কেনসিংটন ওভালে ভারতের বিপক্ষে খেলার পর স্বাভাবিক ক্রীড়াশৈলী উপস্থাপনায় ব্যর্থ হন।
খেলোয়াড়ী জীবন স্বল্পকালীন হলেও ইউটন ডো’র বিপক্ষে জনপ্রিয় একাদশ আদেশনামা ‘ডো শল্ট নট বোল’ ব্যানার নিয়ে দর্শকেরা প্রদর্শনে করেছিল। অস্ট্রেলীয় ব্যাটসম্যান কিথ স্ট্যাকপোলের বিপক্ষে অস্থির প্রকৃতির বোলিং করার পর তারা ক্ষোভে এ মন্তব্য লিখেছিলেন।
গোবিন্দগঞ্জ পৌরসভা

প্রতিষ্ঠাঃ গাইবান্ধা জেলাধীন গোবিন্দগঞ্জ একটি জনবহুল এলাকা।এই পল্লী এলাকাকে ১৯৯৮ সালের ২৫ আগস্ট পৌরসভা হিসেবে ঘোষণা করা হয়।এই পৌরসভার জন্মকাল ২৫ আগস্ট ১৯৯৮ ইং হলেও পৌর নাগরিক সেবার মান ও আয় বৃদ্ধির ফলে ২০১৪ সালে পৌরসভাটি প্রথম শ্রেনীতে উন্নতি হয়েছে।
অবস্থানঃবর্তমানে বর্ধনকুঠিতে পৌরসভা কার্যালয়ের স্থায়ী ভবন নির্মাণ করা হয়েছে।
আয়তনঃ গোবিন্দগঞ্জ পৌরসভার আয়তন ১২.৭১ কিলোমিটার।
জনসংখ্যাঃ ৩৮,৪১৫ জন; পুরুষ-১৯৩৬২, নারী-১৯০৫৩ জন।
সড়কঃ মোট সড়কের দৈর্ঘ্য-৫২.২৯ কিলোমিটার।
ড্রেনঃমোট ড্রেনের দৈর্ঘ্য-২৮.০৪
ধর্মীয় স্থাপনাঃ
হাসপাতালঃ
হোল্ডিং সংখ্যাঃ ৯৭১৮ টি(ক্রমবর্ধমান)।
ওয়ার্ডঃ ৯ট।
পোষ্ট অফিসঃ ২টি।
উপজেলা অফিসঃ ১টি।
ভূমি অফিসঃ ১টি।
পুলিশ স্টেশনঃ ১টি।
খাবার হোটেলঃ ৪৮টি।
আবাসিক হোটেলঃ ৪টি।
এতিম খানাঃ ২টি।
টম সোলে

মার্চ ২০১৮ সালে, ২০১৮ ক্রিকেট বিশ্বকাপ বাছাইপর্ব চলাকালীন হংকং-এর বিপক্ষে বুলাওয়ে অ্যাথলেটিক ক্লাব, বুলাওয়েতে, ১৫ রানের বিনিময়ে সোলে চারটি উইকেট লাভ করেন। হংকং ৯২ রানে অল-আউট হয়ে গেলে স্কটল্যান্ড ৪ উইকেটে ম্যাচটি জিতে নেয়। তার পারফরম্যান্সের জন্য তাকে ম্যাচ সেরা খেলোয়াড় নির্বাচিত করা হয়েছিল।
তিনি ১৭ আগস্ট ২০১৮ তে ২০১৮ টি২০ ব্লাস্টে নর্থহ্যামটনশায়ারের হয়ে টুয়েন্টি২০ ক্রিকেটে অভিষেক করেছিলেন। জুলাই ২০১৯ সালে, ইউরো টি২০ স্ল্যাম ক্রিকেট টুর্নামেন্টের উদ্বোধনী সংস্করণে তিনি গ্লাসগো জায়ান্টের হয়ে খেলতে নির্বাচিত হয়েছিলেন। তবে পরের মাসে এই টুর্নামেন্টটি বাতিল হয়ে যায়।
২০১৯ সালের সেপ্টেম্বরে, ২০১৯-২০ আয়ারল্যান্ড ত্রি-দেশীয় সিরিজ এবং সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য স্কটল্যান্ডের দলে জায়গা পেয়েছিলেন তিনি। ১৯ সেপ্টেম্বর ২০১৯-এ নেদারল্যান্ডসের বিপরীতে তার টি২০আই ক্রিকেটে অভিষেক হয়। তবে, ২৪ শে অক্টোবর ২০১৯, আন্তর্জাতিক ক্রিকেট কাউন্সিল (আইসিসি) ঘোষণা করে যে তার বোলিং অ্যাকশনটি অবৈধ বলে প্রমাণিত হয়েছে। আন্তর্জাতিক ক্রিকেট ম্যাচে বোলিং করা থেকে তাকে সাময়িক বরখাস্ত করা হয়, যতক্ষণ না কোনও মূল্যায়ন না দেখায় যে তার বোলিং অ্যাকশন অবৈধ নয়।
তার বাবা ডেভিড সোলে স্কটল্যান্ডের হয়ে রাগবি ইউনিয়ন খেলেন এবং তার ভাই ক্রিসও স্কটল্যান্ডের হয়ে ক্রিকেট খেলেন।
থারাঙ্গা পারানাভিতানা

নিশাদ থারাঙ্গা পারানাভিতানা (; জন্ম: ১৫ এপ্রিল, ১৯৮২) কিগল এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০০৯ সাল থেকে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাব দলের প্রতিনিধিত্ব করেন। দলে তিনি মূলতঃ উদ্বোধনী ব্যাটসম্যান হিসেবে খেলছেন। এছাড়াও, অফ ব্রেক বোলার হিসেবে কার্যকরী বোলিংশৈলী প্রদর্শন করে চলেছেন ‘মোরা’ ডাকনামে পরিচিত থারাঙ্গা পারানাভিতানা।
২০০১-০২ মৌসুম থেকে থারাঙ্গা পারানাভিতানা’র প্রথম-শ্রেণীর খেলোয়াড়ী জীবন চলমান রয়েছে। দীর্ঘদেহের অধিকারী থারাঙ্গা পারানাভিতানা উদ্বোধনী ব্যাটসম্যান হিসেবে খেলে থাকেন। ২০০৩ সালে শ্রীলঙ্কায় অনুষ্ঠিত ইমার্জিং টিম ট্রফিতে তার উত্থান ঘটে। পরবর্তীতে ঘরোয়া ক্রিকেটে ক্রমাগত রানের ফুলঝুরি ছোটাতে থাকেন।
২০০৭-০৮ মৌসুমের প্রিমিয়ার লীগে টায়ার এ প্রতিযোগিতায় ৩৯২ বলে ২৩৬ রানের ব্যক্তিগত সেরা ইনিংসে খেলে সিংহলীজ এসসিকে শিরোপা জয়ে ভূমিকা রাখেন। এরফলে আন্তর্জাতিক পর্যায়েও তার খেলার ক্ষেত্র সৃষ্টি হয়। এ প্রতিযোগিতায় ৭৪.৪১ গড়ে ৮৯৩ রান তুলে শীর্ষ রান সংগ্রাহকের ভূমিকায় অবতীর্ণ হন। এরপর দক্ষিণ আফ্রিকায় অনানুষ্ঠানিক টেস্টে এক শতক ও দুইটি অর্ধ-শতরানের ইনিংস খেলেন। কোচ চণ্ডিকা হাথুরুসিংহা তাকে শ্রীলঙ্কার ভবিষ্যৎ সম্ভাবনাময় খেলোয়াড় হিসেবে আখ্যায়িত করেন।
২০১৫-১৬ মৌসুমের প্রিমিয়ার লীগ প্রতিযোগিতায় সর্বাধিকসংখ্যক রান সংগ্রহের কৃতিত্ব প্রদর্শন করেন। ১০ খেলায় অংশ নিয়ে ১৭ ইনিংসে ৯৩৫ রান তুলেছিলেন। মার্চ, ২০১৮ সালে ২০১৭-১৮ মৌসুমের সুপার ফোর প্রভিন্সিয়াল প্রতিযোগিতাকে ঘিরে ক্যান্ডি দলের সদস্যরূপে মনোনীত হন। পরের মাসে সুপার প্রভিন্সিয়াল ওয়ান ডে প্রতিযোগিতায়ও ক্যান্ডি দলের সদস্যরূপে তাকে রাখা হয়।
সমগ্র খেলোয়াড়ী জীবনে ৩২টি টেস্টে অংশগ্রহণ করেছেন থারাঙ্গা পারানাভিতানা। ২১ ফেব্রুয়ারি, ২০০৯ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৫ নভেম্বর, ২০১২ তারিখে কলম্বোয় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
ফেব্রুয়ারি, ২০০৯ সালে পাকিস্তানের বিপক্ষে টেস্ট অভিষেকে পর্ব সম্পন্ন হয় থারাঙ্গা পারানাভিতানা’র। সিরিজের দ্বিতীয় টেস্ট চলাকালীন তৃতীয় দিন খেলা শুরুর পূর্বে লাহোরে তাদের বাসকে লক্ষ্যে করে সন্ত্রাসীদের আক্রমণের লক্ষ্যবস্তুতে পরিণত হয়। এ আক্রমণে তিনিও জখমপ্রাপ্ত হন। হামলায় গুরুতর আহত হবার ছয় মাস পর টেস্ট দলে ফিরে আসেন। ১৮ জুলাই, ২০১০ তারিখে গলেতে সফরকারী ভারতের বিপক্ষে নিজস্ব প্রথম টেস্ট সেঞ্চুরি হাঁকান।
২০১১ সালের শেষদিকে টেস্ট দলের বাইরে অবস্থান করতে বাধ্য হন। ২০১১-১২ মৌসুমে দক্ষিণ আফ্রিকা সফরে সিরিজের তৃতীয় টেস্টে লাহিরু থিরিমানে তার স্থলাভিষিক্ত হন।
বলেন্দ্রনাথ ঠাকুর

বলেন্দ্রনাথ ঠাকুর ( জন্ম- ৬ ই নভেম্বর ১৮৭০, মৃত্যু- ২০ শে আগস্ট ১৮৯৯) কলকাতার ঠাকুর পরিবারের সদস্য সাহিত্যিক ও প্রাবন্ধিক।
বলেন্দ্রনাথ ঠাকুরের জন্ম কলকাতার জোড়াসাঁকোর ঠাকুর পরিবারে। ইংরেজি ১৮৭০ খ্রিস্টাব্দের নভেম্বর মাসের ৬ তারিখে জন্মগ্রহণ করেন। পিতা হলেন বীরেন্দ্রনাথ ঠাকুর ও মাতা প্রফুল্লময়ী। পিতামহ হলেন মহর্ষি দেবেন্দ্রনাথ। অর্থাৎ কবিগুরু রবীন্দ্রনাথ ঠাকুর হলেন তার কাকা। ১৮৮৬ খ্রিস্টাব্দে হেয়ার স্কুল হতে প্রবেশিকা পরীক্ষায় উত্তীর্ণ হন।
বলেন্দ্রনাথ প্রবন্ধ রচনার পাশাপাশি কবিতা রচনা করতেন। তবে বাংলা প্রবন্ধ সাহিত্যে তিনি এক নতুন আদর্শ স্থাপন করে গেছেন। তার প্রবন্ধে কবিত্বের ছোঁয়া পাওয়া যায়। কবিত্বময় গদ্যে সাহিত্য ও ললিতকলা বিষয়ক সমালোচনা গ্রন্থ ' চিত্র ও কাব্য' রচনা করেন। তার কাব্য গ্রন্থ দুটি হল - ' মালবিকা' ও 'শ্রাবণী'। তার লেখা প্রবন্ধ 'ভারতী', 'বালক', 'সাহিত্য' প্রভৃতি পত্রিকায় প্রকাশিত হত। বলেন্দ্রনাথ ব্রহ্মসঙ্গীতও রচনা করেছেন । কবিগুরুর সাহিত্যকর্মে তিনি তার কাকাকে সহযোগিতাও করেছেন । তিনি স্বদেশী বস্ত্রের ব্যবসাও তিনি দেখাশোনা করেছেন । ঠাকুর পরিবার ব্রাহ্মসমাজভুক্ত হলেও বলেন্দ্রনাথ জীবনের শেষভাগে আর্যসমাজের সাথে ব্রাহ্মসমাজের মিলনের জন্য বহু চেষ্টা করেছেন।
স্বল্প আয়ু বলেন্দ্রনাথ মাত্র ২৯ বৎসর বয়সে ১৮৯৯ খ্রিস্টাব্দে র আগস্ট মাসের ২০ তারিখে কলকাতায় প্রয়াত হন।
নুর মোহাম্মদ মণ্ডল

নুর মোহাম্মদ মন্ডল রংপুর-৬ আসনের সাবেক সংসদ সদস্য।
মন্ডল ১৯৯৬ সালে জাতীয় পার্টি এর প্রার্থী হিসাবে রংপুর-৬ থেকে সংসদ সদস্য নির্বাচিত হন। ২০০১ সালে ইসলামী জাতীয় ঐক্যফ্রন্ট এর প্রার্থী হিসাবে তার নিকটতম প্রতিদ্বন্দ্বী আওয়ামী লীগের শেখ হাসিনাকে পরাজিত করে পুনরায় সংসদে নির্বাচিত হন। তিনি ২০০৮ সালের নির্বাচন বাংলাদেশ জাতীয়তাবাদী দলের প্রার্থী হিসাবে প্রতিদ্বন্দ্বিতা করলেও শেখ হাসিনার কাছে হেরে যান। ২০১৪ সালে তিনি রংপুর জেলার পীরগঞ্জ উপজেলা পরিষদের চেয়ারম্যান নির্বাচিত হন। ২০১৮ সালে তিনি বাংলাদেশ আওয়ামী লীগ এ যোগ দেন।
শামলী জেলা

শামলী ভারতের উত্তরপ্রদেশ রাজ্যের একটি জেলা। এই জেলাটি ২০১১ সালের ২৮ সেপ্টেম্বর মুজাফফরনগর জেলাকে ভেঙে প্রভূদনগর নামে গঠন করা এবং ২০১২ সালের জুলাইয়ে পুনরায় শামলী নামে নামকরণ করা হয়। শামলী এই জেলার সদর দফতর। শামলী জেলা দিল্লি – শাহারানপুর (জাতীয় মহাসড়ক - ৭০৯ বি), মীরাট-কর্ণাল (জাতীয় মহাসড়ক - ৭০৯ এ) এবং পানিপথ-খতিমা (জাতীয় মহাসড়ক - ৭০৯ এডি) মহাসড়কের পাশে অবস্থিত।
শামলী জেলা ভারতের জাতীয় রাজধানী অঞ্চলের অন্তর্ভুক্ত।
এই জেলাটির আয়তন ১,১৬৭.৫৮ বর্গ কিলোমিটার| এর উত্তরে শাহারানপুর জেলা; দক্ষিণে বাগপাত জেলা; পূর্বে মুজাফফরনগর জেলা এবং পশ্চিমে হরিয়ানা জেলা অবস্থিত। এটি দিল্লি-শামলী জাতীয় মহাসড়কের পাশে অবস্থিত; যা দিল্লি থেকে ১০০ কিলোমিটার, সাহারানপুর থেকে ৬৫ কিলোমিটার, মুজাফফরনগর থেকে ৩৮ কিলোমিটার এবং পানিপথ থেকে ৩৮ কিলোমিটার দূরে অবস্থিত।
পৌরাণিক কাহিনী অনুসারে দ্বাপর যুগে হস্তিনাপুর হতে কুরুক্ষেত্রের যুদ্ধে যাবার সময় শ্রীকৃষ্ণ এই পথে গমন করেন এবং এখানকার কুয়া হতে মিষ্টজল গ্রহণ করেন; আবার কারো কারো মতে এই নগরের স্থপতি কুন্তির সন্তান ভীম সেন।
ভারতীয় সংষ্কৃতির অন্যতম সূতিকাগার হিসাবে এই জেলাটির গুরুত্ব অপরিসীম। প্রাপ্ত তথ্য মতে এই জেলাটি মারাঠা যোদ্ধাদের একটি সামরিক এলাকা হিসাবে গড়ে তোলা হয় এবং তখন থেকেই এখানে বসবাসের শুরু। এটি ভারতের মহাবিদ্রোহের স্মৃতি বিজরিত একটি স্থান যেখানে ১৮৫৭ সালের সিপাহী বিপ্লবের সময় সৈন্যরা বিদ্রোহ করে এবং রড়াই করে নিজেদের জীবন উত্‌সর্গ করে দেশের স্বাধীনতার জন্য।
২০১১ সালের সেপ্টেম্বরে এই জেলাটি মুজাফফরনগর জেলাকে ভেঙে গঠন করা হয়েছিল এবং এর নামকরণ করা হয় প্রভুদনগর। মুজাফফরনগরের শামলী ও কাইরানা তহসিল নিয়ে এই নতুন জেলাটি গঠন কর হয়। উত্তর প্রদেশ সরকার ২০১২ সালের জুলাই মাসে এর নাম পরিবর্তন করে শামলী করে।
এখানকার মোট জনসংখ্যা ১৩,১৩,৬৫০ জন; যার মধ্যে পুরুষ ৬,৯৯,৩৯০ জন এবং নারী ৬,১৪,২৬০ জন।
যদিও এখানে ধর্মীয় সহনশীলতা দেখা যায় তবুও উত্তর প্রদেশের পশ্চিমাংশের অন্যান্য জেলাগুলির মতো শামলীও ২০১৩ সালে মুজফ্ফরনগরের দাঙ্গার সময় আক্রমণের শিকার হয়েছিল। ইন্ডিয়া টুডেতে ২০১৫ সালের মে মাসের একটি প্রতিবেদনে বলা হয় যে, ২০১৩ সালের আগস্ট ও সেপ্টেম্বর মাসের সহিংস দাঙ্গার পর থেকেই শামলি ও মুজাফফরনগর জেলাগুলি "সংবেদনশীল এলাকা" হিসাবে বিবেচিত হয়।
টনি উরা

২০০৮ অনূর্ধ্ব-১৯ বিশ্বকাপ এবং ২০১০ অনূর্ধ্ব-১৯ বিশ্বকাপে পাপুয়া নিউ গিনির অনূর্ধ্ব-১৯ দলের হয়ে বয়স ভিত্তিক গ্রুপের ক্রিকেট খেলেন। ২০১১ বিশ্ব ক্রিকেট লীগ তৃতীয় বিভাগের খেলায় বারমুডার বিপক্ষে লিস্ট এ ক্রিকেটে অভিষেক করেন। তিনি প্রতিযোগিতায় আরও ৫টি লিস্ট এ ম্যাচ খেলেছিলেন, শেষটি ছিল হংকংয়ের বিপক্ষে। প্রতিযোগিতায় ৬ ম্যাচে ১৫.৩৩ গড়ে ৯২ রান সংগ্রহ করেছিলেন, যার মধ্যে একটি অর্ধশতক ছিল। এটি ছিল তার সর্বোচ্চ স্কোর এবং অর্জন করে বারমুডার বিপক্ষে।
৮ নভেম্বর ২০১৪ - এ অস্ট্রেলিয়ায় হংকংয়ের বিপক্ষে পাপুয়া নিউগিনির হয়ে একদিনের আন্তর্জাতিক (ওডিআই) ক্রিকেটে অভিষেক করেন। টুয়েন্টি২০ আন্তর্জাতিক ক্রিকেটে অভিষেক হয় আয়ারল্যান্ড বিরুদ্ধে ২০১৫ আইসিসি বিশ্ব টুয়েন্টি২০ বাছাইপর্ব প্রতিযোগিতায় ১৫ জুলাই ২০১৫ তারিখে।
২০১৮ ক্রিকেট বিশ্বকাপ বাছাইপর্বে, উরা আয়ারল্যান্ডের বিপক্ষে ১৪২ বলে ১৫১ রান করে ্থএকটি জাতীয় রেকর্ড তৈরি করেন, যদিও খেলায় তার দল পরাজিত হয়। পরের ম্যাচে ওয়েস্ট ইন্ডিজের বিপক্ষে দুটি দলের মধ্যকার উদ্বোধনী ওডিআই খেলায় অ্যাশলে নার্সের বলে দুটি ছক্কা মেরে ৪৫ বলে ৩৭ রান সংগ্রহ করেছিলেন। ক্রিকেট বিশ্বকাপ বাছাইপর্বের টুর্নামেন্টের সমাপ্তির পরে, আন্তর্জাতিক ক্রিকেট কাউন্সিল (আইসিসি) উরাকে পাপুয়া নিউ গিনির দলে উঠতি তারকা হিসাবে চিহ্নিত করেছে।
২০১৮ সালের আগস্টে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব প্রতিযোগিতার গ্রুপ এ'র জন্য সে পাপুয়া নিউ গিনির দলের প্রতিনিধিত্ব করে। পাপুয়া নিউ গিনির বাছাইপর্বের সামোয়ায়ের বিপক্ষে, উরা ৫৫ বলেই ১২০ রান করেছিলেন। মার্চ ২০১৯ সালে, তাকে পাপুয়া নিউ গিনির দলে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব প্রতিযোগিতার আঞ্চলিক ফাইনালের জন্য তার নাম রাখা হয়েছিল। ২৩ মার্চ ২০১৯, ফিলিপাইনের বিপক্ষে পাপুয়া নিউ গিনির প্রথম ব্যাটসম্যান হিসাবে উরা টুয়েন্টি২০ আন্তর্জাতিকে সেঞ্চুরী করে ও অপরাজিত ১০৭ রান সংগ্রহ করেছিলেন। টুর্নামেন্টে তিনি চার ম্যাচে ২৪৩ রান নিয়ে শীর্ষস্থানীয় রান সংগ্রহকারী ছিলেন। পরের মাসে, নামিবিয়ায় আইসিসি ওয়ার্ল্ড ক্রিকেট লীগ দ্বিতীয় বিভাগ টুর্নামেন্টের জন্য পাপুয়া নিউ গিনির দলে তাকে নাম দেওয়া হয়েছিল।
২০১৯ সালের জুনে, তিনি প্যাসিফিক গেমসে পুরুষ টুর্নামেন্টে পাপুয়া নিউ গিনি ক্রিকেট দলের প্রতিনিধিত্ব করার জন্য নির্বাচিত হয়েছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য পাপুয়া নিউ গিনির দলের প্রতিনিধিত্ব করার সুযোগ পান তিনি।
শ্রুন্স

শ্রুন্স হল অস্ট্রিয়ার ফরার্লবের্গ রাজ্যের ব্লুন্ডেনৎস জেলার মন্টাফন উপত্যকায় অবস্থিত একটি পৌর এলাকা। ২০১৯ সালের ১লা জানুয়ারি মোতাবেক, এই এলাকার জনসংখ্যা প্রায় ৩৮৬৮ জন।
এর পশ্চিমে ফরার্লবের্গের সবচেয়ে জনপ্রিয় হাইকিং ও আরোহণযোগ্য পাহাড় জিম্বা অবস্থিত, যাকে "ফরার্লবের্গার মাটারহর্ন" নামে ডাকা হয়।
শ্রুন্স অস্ট্রিয়ার সর্ব পশ্চিমের অঞ্চল ফরার্লবের্গে রাজ্যের ব্লুডেনৎস জেলায় অবস্থিত। ইল নদীর শাখা নদী লিৎজের তীরবর্তী মন্টাফন উপত্যকায় অবস্থিত শ্রুন্সের আয়তন ৬৯০ মিটার। এই অঞ্চলের ৪৫.২ শতাংশ অঞ্চলে অরণ্য ও ১৮.১ শতাংশ অঞ্চলে পাহাড় রয়েছে।
এর উত্তরে বার্টোলমাবের্গ, পূর্বে সিলবের্টাল, দক্ষিণে গালেনকির্শ, এবং পশ্চিমে শাগুন্স। নিকটবর্তী শহর ব্লুডেনৎস এর থেকে ১২ কিমি দূরে অবস্থিত।
"শ্রুন্স" নামের উৎপত্তি নিয়ে কয়েকটি প্রচলিত ব্যাখ্যা হল:
শ্রুন্সের অর্থনীতির প্রধান উৎস কৃষি, গবাদিপশু পালন, ও ব্যবসা-বাণিজ্য। পর্যটন এই অঞ্চলের অর্থনীতিতে গুরুত্বপূর্ণ ভূমিকা পালন করে।
১৯০০ সালের দিকে শ্রুন্সের ঘরবাড়ির সংখ্যা ছিল প্রায় ৩৫০ এবং প্রথম বিশ্বযুদ্ধ পরবর্তী তা বাড়তে থাকে। ১৯১০ সালে শ্রুন্সের জনসংখ্যা দাঁড়ায় ১,৬০০। ২০০৩ সালে শ্রুন্সে ১৩৯টি ব্যবসা প্রতিষ্ঠানে ১৫২৩ জন্য কর্মী ও ১৯৬ জন শিক্ষানবিশ কাজ করত। কর পরিশোধযোগ্য কর্মীর সংখ্যা ছিল ১৮৬১।
শ্রুন্সে একটি প্লেগ্রুপ ও চারটি কিন্ডারগার্টেন, দুটি প্রাথমিক বিদ্যালয়, দুটি প্রধান স্কুল এবং একটি সঙ্গীত স্কুল রয়েছে।
বৈজ্ঞানিক গবেষণা সাময়িকী

বৈজ্ঞানিক সাময়িকী বা বৈজ্ঞানিক পত্রিকা হল এমন একটি নিয়মিত পত্রিকা যেখানে বিজ্ঞানের অগ্রগতি সম্বন্ধে লেখা হয়, বিশেষকরে নতুন কোন আবিষ্কার বা গবেষণা প্রকাশ করা হয়।
বৈজ্ঞানিক পত্রিকাতে সাধারণত কোন বৈজ্ঞানিক যেমন ছাত্র, গবেষক, প্রফেসরগণ বিভিন্ন গবেষণা বা আবিষ্কার সম্বন্ধে প্রবন্ধ, টীকা বা সম্পূর্ণ গবেষণা পত্র লেখেন । ইহা কোন সাংবাদিকের লেখা নয় । পৃথীবির বিভিন্ন দেশ থেকে অনেক বৈজ্ঞানিক পত্রিকা প্রকাশিত হয় (দেখুন : বৈজ্ঞানিক পত্রিকার তালিকা)। এই পত্রিকা আবার ভাগ লক্ষ্য করা যায় অর্থাৎ এক এক পত্রিকা এক এক বিষয়ের উপর লেখে, অবষ্য ব্যাতিক্রমও আছে যেমন নেচার বা Nature পত্রিকা অনেকগুলি বিষয়ের উপর লেখালেখি করে । এই পত্রিকা গুলি সাধারণ পত্রিকার মতো হলেও এর কিছু বিশেষ্যত্ত আছে - 
বৈজ্ঞানিক পত্রিকাতে প্রকাশিত প্রবন্ধগুলি অন্য গবেষণা বা উচ্চবিদ্যায় সহায়ক উপাদান । এছাড়াও বৈজ্ঞানিকগণ বর্তমান বৈজ্ঞানিক তথ্য ও গবেষণা সম্বন্ধে ওয়াকিবহাল হন।
১৬৬৫ সালে ফরাসি পত্রিকা Journal des sçavans ও ইংরেজি পত্রিকা Philosophical Transactions পত্রিকা বৈজ্ঞানিক পরীক্ষার ফলাফল প্রকাশ শুরু করে । সেখান থেকেই শুরু এবং অষ্টাদশ শতাব্দীতে পত্রিকার সংখ্যা হাজার ছাড়িয়ে যায় । এখনও পর্যন্ত সংখ্যাটা হু হু করে বাড়ছে ।
বৈজ্ঞানিক পত্রিকাতে বিভিন্ন ধরনের প্রবন্ধ প্রকাশিত হয় -
কমিউনিকেশনস অর্থাৎ যোগাযোগ, অত্যন্ত গুরুত্বপূর্ণ গবেষণা সম্বন্ধে সংক্ষিপ্ত বিবরণ দেওয়া হয় ।
গবেষণা টীকা সম্বন্ধে আলোচনা, লেটারস্ হতে কম গুরুত্বপূর্ণ বিষয়ে এখানে আলোকপাত করা হয় ।
৫-২০ পৃষ্ঠার বর্তমান গবেষণা বিষয়ে পরিপূর্ণ আলোচনা । গণীতের ক্ষেত্রে ৮০ পৃষ্ঠারও অথিক হতে পারে ।
টেবিল আকারে বর্তমান গবেষণায় পাওয়া তথ্য দেওয়া থাকে । সংখ্যাসূচক তথ্যগুলি দেওয়া থাকে ।
মূল গবেষণা ছেড়ে ওই বিষয়টির উপর হওয়া অন্য গবেষণা ও তার বিভিন্ন তথ্য এবং ফলাফল নিয়ে আলোচনে থাকে । সাধারণত বর্ণনামূলক হয়ে থাকে । অন্য কোন পত্রিকার রেফারেন্সও থাকতে পারে ।
কোন গবেষণার গবেষণাপত্রের পরিবর্তে তার ডেটাসেট সম্বন্ধে আলোচনা করা হয় যেমন Scientific Data । 
বৈজ্ঞানিক পত্রিকার তালিকা
তীব্র শ্বাসকষ্টমূলক রোগলক্ষণসমষ্টি

তীব্র শ্বাসকষ্টমূলক রোগলক্ষণসমষ্টি বলতে এক ধরনের সঙ্কটজনক শ্বাসযন্ত্রীয় (ফুসফুসীয়) বিকলাবস্থাকে বোঝায়, যা ফুসফুসের প্রায় সর্বত্র জুড়ে দ্রুততার সাথে প্রদাহের সূত্রপাতের কারণে সৃষ্ট হয়। একে ইংরেজিতে অ্যাকিউট রেসপিরেটরি ডিসট্রেস সিনড্রোম () বা সংক্ষেপে এআরডিএস (ARDS) বলা হয়। এই রোগের লক্ষণগুলোর মধ্যে রয়েছে শ্বাসকষ্ট, দ্রুত শ্বাস নেওয়া, এবং ত্বকের রং নীলচে হয়ে যাওয়া। প্রায়ক্ষেত্রেই এই রোগ থেকে সেরে ওঠা ব্যক্তিদের জীবনের মান অনেকাংশে হ্রাস পায়।
তীব্র শ্বাসকষ্টমূলক রোগলক্ষণসমষ্টিতে আক্রান্ত হওয়ার সম্ভাব্য কারণগুলোর মধ্যে রয়েছে জীবাণুদূষণ, অগ্ন্যাশয় প্রদাহ, মারাত্মক আঘাত, ফুসফুস প্রদাহ (নিউমোনিয়া), এবং ফুসফুসীয় অভিশ্বসন। শরীরের বেশ কিছু অভ্যন্তরীণ স্বাভাবিক কার্যপ্রক্রিয়া ব্যহত হওয়া ফুসফুসের এই প্রাণঘাতী জটিলতা সৃষ্টির জন্য দায়ী। এই কার্যপ্রক্রিয়াগুলোর মধ্যে রয়েছে, ফুসফুসের অভ্যন্তরে থাকা অতিক্ষুদ্র বায়ুস্থলীগুলির প্রাচীরের কোষগুলোর গণহারে ক্ষতিগ্রস্ত হওয়া, ফুসফুসীয় পৃষ্ঠতল সক্রিয়কারকের অকার্যকারিতা, শরীরের অনাক্রম্যতন্ত্র অতিমাত্রায় সক্রিয় হওয়া, এবং শরীরের রক্ত জমাট বাঁধার নিয়ন্ত্রণ ব্যবস্থার অকার্যকারিতা। শরীরের অতিগুরুত্বপূর্ণ এসব অভ্যন্তরীণ কার্যক্রমে অস্বাভাবিকতার ফলে ফুসফুসের অক্সিজেন ও কার্বন ডাই অক্সাইড আদান-প্রদানের ক্ষমতা মারাত্মকভাবে হ্রাস পায়। উদ্বুদ্ধ অক্সিজেনের অনুপাত (PaO/FiO অনুপাত) ৩০০ মিলিমিটার মার্কারি চাপের (mmHg) নিচে থাকলে এবং একই সাথে ধনাত্মক প্রান্তীয় নিঃশ্বসন চাপ বা পিইইপি-র মাত্রা ৫ সেন্টিমিটার পানি চাপের (cmHO) বেশি হলে রোগী তীব্র শ্বাসকষ্টমূলক রোগলক্ষণসমষ্টিতে (এআরডিএস-এ) আক্রান্ত হিসেবে নিশ্চিত হওয়া সম্ভব। তবে এই মাত্রা নির্ণয়ের সময় রোগীর যদি হৃৎপিণ্ড সংক্রান্ত সমস্যার কারণে ফুসফুসীয় জলসঞ্চয় বা শোথ সৃষ্টি হয় তবে সেই সংক্রান্ত চাপকে বিবেচনায় এনে তা হিসাব থেকে অবশ্যই বাদ দিতে হবে।
বিশ্বব্যাপী প্রতি বছর ৩০ লক্ষেরও বেশি মানুষ তীব্র শ্বাসকষ্টমূলক রোগলক্ষণসমষ্টিতে বা এআরডিএস-এ আক্রান্ত হয়। সর্বপ্রথম ১৯৬৭ সালে এই শারীরিক জটিলতার কথা বর্ণনা করা হয়। বর্ণনার প্রথম দিকে সদ্য জন্ম নেওয়া শিশুদের ক্ষেত্রে প্রযোজ্য নবজাতকের শ্বাসকষ্টমূলক রোগলক্ষণসমষ্টি (ইনফ্যান্ট রেসপিরেটরি ডিসট্রেস সিনড্রোম Infant Respiratory Distress Syndorme) থেকে এটিকে আলাদা করতে এর নাম প্রাপ্তবয়স্ক শ্বাসকষ্টমূলক রোগলক্ষণসমষ্টি (অ্যাডাল্ট রেসপিরেটরি ডিসট্রেস সিনড্রোম Adult Respiratory Distress Syndorme) রাখা হয়। কিন্তু পরবর্তীতে আন্তর্জাতিকভাবে সিদ্ধান্ত নিয়ে "অ্যাকিউট রেসপিরেটরি ডিসট্রেস সিনড্রোম"-কে সবচেয়ে প্রযোজ্য ইংরেজি পরিভাষা হিসেবে স্বীকৃতি প্রদান করা হয়, কারণ সকল বয়সের ব্যক্তিই এই রোগে আক্রান্ত হতে পারেন। শিশুদের ক্ষেত্রে এবং রোগ নির্ণয়ের জন্য প্রয়োজনীয় দক্ষতা ও প্রযুক্তিগত সীমাবদ্ধতার কারণে এই রোগ নির্ণয়ের জন্য অবস্থানভেদে বিভিন্ন রকম মানদণ্ড অনুসরণ করা হয়।
তীব্র শ্বাসকষ্টমূলক রোগলক্ষণসমষ্টিতে আক্রান্তদের সামগ্রিক ফলাফল খুব ভালো নয়। এই রোগে মৃত্যুবরণের হার প্রায় ৪০%।
ভূল্লী থানা

ভূল্লী থানা বাংলাদেশের রংপুর বিভাগের ঠাকুরগাঁও জেলার অন্তর্গত ঠাকুরগাঁও সদর উপজেলার একটি থানা। ২০২২ খ্রিস্টাব্দের ২৯ ডিসেম্বর মাননীয় স্বরাষ্ট্রমন্ত্রী আসাদুজ্জামান খাঁন কামাল এ থানাটি উদ্বোধন করেছেন।
২০১৯ সালের ২১ অক্টোবর পুনর্বিন্যাস সংক্রান্ত জাতীয় বাস্তবায়ন কমিটি (নিকার) ঠাকুরগাঁও সদর থানার ৫টি ইউনিয়ন নিয়ে ভূল্লী থানা নামে নতুন থানা গঠন করার প্রস্তাব অনুমোদন দেয়।
ঠাকুরগাঁও সদর উপজেলার ৫টি ইউনিয়নের প্রশাসনিক কার্যক্রম ভূল্লী থানার অধীন।
ইউনিয়ন সমূহ-
মলয় ঘোষ দস্তিদার

মলয় ঘোষ দস্তিদার একজন বাংলাদেশী গীতিকার, সুরকার এবং চট্টগ্রামের আঞ্চলিক গানের পথিকৃৎ শিল্পী, চারণ কবি ও রাজনীতিবিদ। তিনি চট্টগ্রামের আঞ্চলিক ভাষায় প্রথম গান রচয়িতা। মাস্টার দা সূর্য সেনের শিষ্য। ব্রিটিশ বিরোধী বিপ্লবী গায়ক "অগ্নি যুগে অগ্নি রোষে পড়ে" গানের জন্য ১৯৫২ সালে তিনি কারাবরণ করেন। তার উল্লেখ্যযোগ্য গানের মধ্যে আছে "ছোড ছোড ডেউ তুলি", "আঁরা চাটগাঁইয়া নওজোয়ান", "বাহার মারি সাম্পান যার", "ব্রিটিশ কোম্পানি গাট্টি বোস্কা বান্ধি ধাইলিনি", "মা বাপরে চাইতা বলি"। ছোড ছোড ডেউ তুলি গানটি তিনি ১৯৪১ সালে রচনা করেন। বিশেষ করে গানটিকে চাটগাঁইয়া আঞ্চলিক গানের ন সঙ্গীত বলা হয়। তার রচিত গানটি স্বীয় কন্ঠে চট্টগ্রাম আঞ্চলিক গানের প্রথম রেকর্ডকৃত গান।
বাবা নতুনচন্দ্র ঘোষ দস্তিদারের উৎসাহে শৈশবকাল থেকে সংগীতচর্চা শুরু হয়। গঙ্গাপদ আচার্যের হাতে উচ্চাঙ্গসংগীতের মাধ্যমে সঙ্গীত চর্চার প্রাথমিক যাত্রা হয়। পরে ধ্যান সেন, চুনুরি বাবু ও সমীরণ বন্দোপাধ্যের কাছে সঙ্গীতের তালিম গ্রহণ করেন।
তৎকালীন বিপ্লবী গায়ক তেজেন ঘোষের অনুপ্রেরণায় ব্রিটিশ বিরোধী গান গেয়ে কিশোর বয়সেই সুনাম অর্জন করে। ১৯৪০ সালে আর্য সঙ্গীত সমিতির আয়োজিত সংগীত প্রতিযোগিতায় ভজন ও আধুনিক গানে প্রথম স্থান অধিকার করে। ১৯৪১ সালে তিনি বেতারে প্রথম গান পরিবেশন করে। পরবর্তীতে কলকাতায় গিয়ে মিনার্ভ থিয়েটারে চাকরি করে। একইসময়ে কলকাতার কলম্বিয়া গ্রামোফোন কোম্পানি তার রচিত ও সুরাপিত প্রথম গানের রেকর্ড বের করে।
আমতলী ইউনিয়ন, আমতলী

আমতলী বাংলাদেশের বরগুনা জেলার অন্তর্গত আমতলী উপজেলার একটি ইউনিয়ন।
আমতলী ইউনিয়নের আয়তন ১৫,৯১৪ একর।
আমতলী ইউনিয়ন আমতলী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
২০১১ সালের আদমশুমারি অনুযায়ী আমতলী ইউনিয়নের মোট জনসংখ্যা ২৪,১৫৫ জন। এর মধ্যে পুরুষ ১১,৮৩৮ জন এবং মহিলা ১২,৩১৭ জন। মোট পরিবার ৫,৫৬৫টি।
২০১১ সালের আদমশুমারি অনুযায়ী আমতলী ইউনিয়নের সাক্ষরতার হার ৫০.৬%।
আঠারগাছিয়া ইউনিয়ন

আঠারগাছিয়া বাংলাদেশের বরগুনা জেলার অন্তর্গত আমতলী উপজেলার একটি ইউনিয়ন।
আঠারগাছিয়া ইউনিয়নের আয়তন ১১,২৬৯ একর।
আঠারগাছিয়া ইউনিয়ন আমতলী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
২০১১ সালের আদমশুমারি অনুযায়ী আঠারগাছিয়া ইউনিয়নের মোট জনসংখ্যা ২৩,৪৪৪ জন। এর মধ্যে পুরুষ ১১,৩৫০ জন এবং মহিলা ১২,০৯৪ জন। মোট পরিবার ৫,৩৪৯টি।
২০১১ সালের আদমশুমারি অনুযায়ী আঠারগাছিয়া ইউনিয়নের সাক্ষরতার হার ৪৪.২%।
চাওড়া ইউনিয়ন

চাওড়া বাংলাদেশের বরগুনা জেলার অন্তর্গত আমতলী উপজেলার একটি ইউনিয়ন।
চাওড়া ইউনিয়নের আয়তন ১০,২৩৯ একর।
চাওড়া ইউনিয়ন আমতলী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
২০১১ সালের আদমশুমারি অনুযায়ী চাওড়া ইউনিয়নের মোট জনসংখ্যা ২০,৮০২ জন। এর মধ্যে পুরুষ ১০,১৫৪ জন এবং মহিলা ১০,৬৪৮ জন। মোট পরিবার ৪,৭৪১টি।
২০১১ সালের আদমশুমারি অনুযায়ী চাওড়া ইউনিয়নের সাক্ষরতার হার ৪৬.৬%।
গুলিশাখালী ইউনিয়ন

গুলিশাখালী বাংলাদেশের বরগুনা জেলার অন্তর্গত আমতলী উপজেলার একটি ইউনিয়ন।
গুলিশাখালী ইউনিয়নের আয়তন ১৩,৮৮৭ একর।
গুলিশাখালী ইউনিয়ন আমতলী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
২০১১ সালের আদমশুমারি অনুযায়ী গুলিশাখালী ইউনিয়নের মোট জনসংখ্যা ২৮,৪৫৮ জন। এর মধ্যে পুরুষ ১৩,৬২৪ জন এবং মহিলা ১৪,৮৩৪ জন। মোট পরিবার ৬,৪৫৭টি।
২০১১ সালের আদমশুমারি অনুযায়ী গুলিশাখালী ইউনিয়নের সাক্ষরতার হার ৫৩.৪%।
সাঈদ ইবনে আমির আল জুমাহি

সাঈদ ইবন আমের আল জুমাহি মুহাম্মাদের একজন অন্যতম সাহাবা ছিলেন। যিনি উমরের যুগে হিমশের শাসক হিসেবে দায়িত্ব পালন করেছেন ।
সাঈদ ইবনে আমির আল জুমাহী এর মূলনাম সাঈদ । তার পিতার নাম আমির এবং মাতার নাম আরওয়া বিনতে আবি মুয়িত ।
সাঈদ ইবনে আমির আল জুমাহি খায়বার বিজয়ের পূর্বেই ইসলাম গ্রহণ করেন। তিনি যখন ইসলাম গ্রহণের পূর্বে মক্কায় ছিলেন তখন একজন সাহাবা খুবাইব ইবনে আদিকে বন্ধী করে মক্কায় নিয়ে আসেন। এরপর কুরাইশরা তাকে নির্মমভাবে হত্যা করে,কুরাইশরা তার শরীরের অঙ্গগুলো কেটে বিচ্ছিন্ন করে ফেলে। খুবাইব ইবনে আদি মৃত্যুর পূর্বে দুই রাকাত নামাজ আদায় করেছিলেন । এসব ঘটনা সাঈদ ইবনে আমির আল জুমাহিকে গভীরভাবে প্রভাবিত করে ।এরপর ফলে সাঈদ ইবনে আমির হটাত করেই একদিন ইসলামের ঘোষণা দিয়ে ইসলাম গ্রহণ করে ফেলে। এবং খায়বারের যুদ্ধের পূর্বেই মদিনায় হিজরত করেন ।
সাঈদ ইবন আমির মদিনায় আসার পর সর্বক্ষণ মুহাম্মাদ সাহচর্য অবলম্বন করেন। তিনি খাইবারসহ পরবর্তী সকল যুদ্ধেই অংশগ্রহণ করেন।
মুহাম্মাদ ইন্তিকালের পর প্রথম দুই খলিফা আবু বকর ও উমারের খিলাফতকালে সাঈদ ইবনে আমির যুদ্ধ ও ইসলাম প্রসারে সক্রিয় ছিলেন ।
সাঈদ ইবনে আমির আল জুমাহি হিমশের গভর্নর হিসেবে থাকাকালীন সময়েও অত্যন্ত সাদা-মাটা দারিদ্র জীবনযাপন করতেন। তিনি রাষ্ট্রীয় ভান্ডার থেকে গভর্নরের দায়িত্ব পালনের জন্য অতিরিক্ত অর্থ গ্রহণ করতেন না।
ইবনে সাদের মতে, হিমসের গভর্নর থাকা অবস্থায় ২০ হিজরি /৬৪২ খ্রি তিনি ইনতিকাল করেন। তবে আবু উবাইদার মতে তার মৃত্যু ২১ হিজরি ।
উন্মুক্ত প্রবেশাধিকারের ইতিহাস

"উন্মুক্ত প্রবেশাধিকার" শব্দটি আনুষ্ঠানিকভাবে তৈরি হওয়ার কমপক্ষে এক দশক আগে জার্নাল নিবন্ধগুলিতে বিনামূল্যে অনলাইন প্রবেশাধিকার সরবরাহের ধারণা এবং অনুশীলন শুরু হয়েছিল।
"উন্মুক্ত প্রবেশাধিকার" শব্দটি নিজেই প্রথম ২০০০ এর দশকে তিনটি প্রকাশ্যে বিবৃতিতে প্রণীত হয়েছিল: ফেব্রুয়ারি ২০০২ সালে বুদাপেস্ট ওপেন অ্যাক্সেস ইনিশিয়েটিভ,২০০৩ এর জুনে ওপেন অ্যাক্সেস পাবলিশিংয়ের উপর বেথেসদা বিবৃতি এবং বিজ্ঞানগুলিতে জ্ঞানের মুক্ত অ্যাক্সেস সম্পর্কিত বার্লিন ঘোষণা অক্টোবর ২০০৩ এবং হিউম্যানিটিস, এবং উন্মুক্ত প্রবেশাধিকারের প্রাথমিক ধারণাটি মূলত পণ্ডিতী জার্নাল নিবন্ধগুলির জন্য উদ্বেগিত পণ্ডিত গবেষণায় একটি সীমাহীন অনলাইন প্রবেশাধিকারকে বোঝায়।
উন্মুক্ত প্রবেশাধিকার জার্নালগুলিতে আগ্রহ এবং ক্রিয়াকলাপের বিস্ফোরণটি ১৯৯০ এর দশক থেকে ঘটেছে, মূলত ইন্টারনেট প্রবেশাধিকার ব্যাপক প্রাপ্যতার কারণে। এটা এখন একটি পাণ্ডিত্যপূর্ণ প্রবন্ধটি প্রকাশ "এবং" এটি অবিলম্বে জগতে কম্পিউটার ও ইন্টারনেট সংযোগের আছে কোন জায়গায় অ্যাক্সেসযোগ্য করতে সম্ভব। নিবন্ধটি তৈরির জন্য নির্ধারিত ব্যয়টি অনলাইন বিতরণের ন্যূনতম প্রান্তিক ব্যয় থেকে পৃথক।
এই নতুন সম্ভাবনাগুলি এমন এক সময়ে আবির্ভূত হয়েছিল যখন মুদ্রণ-ভিত্তিক পণ্ডিত জার্নাল সিস্টেমটি সংকটে পড়েছিল। উৎপাদিত জার্নাল এবং নিবন্ধগুলির সংখ্যা অবিচ্ছিন্ন হারে বাড়ছিল; তবে কয়েক দশক ধরে জার্নাল প্রতি গড় মূল্য মুদ্রাস্ফীতির তুলনায় অনেক বেশি হারে বৃদ্ধি পেয়েছিল এবং একাডেমিক লাইব্রেরিতে বাজেটগুলি মোটামুটি স্থিতিশীল থেকে গেছে। ফলাফল অ্যাক্সেস হ্রাস পেয়েছিল - হাস্যকরভাবে, প্রযুক্তি যখন প্রথমবারের মতো প্রায় সীমাহীন প্রবেশাধিকারকে একটি বাস্তব সম্ভাবনা তৈরি করে। প্রাথমিকভাবে অনুষদ এবং প্রশাসকদের সিরিয়াল সংকট থেকে সতর্ক করে গ্রন্থাগার ও গ্রন্থাগারিকরা মুক্ত প্রবেশাধিকার আন্দোলনে একটি গুরুত্বপূর্ণ ভূমিকা পালন করেছে।
ইয়োকোহামা

ইয়োকোহামা (; ) পূর্ব এশিয়ার দ্বীপরাষ্ট্র জাপানের একটি গুরুত্বপূর্ণ নগরী ও সমুদ্র বন্দর। এটি দেশটির কান্তোও প্রশাসনিক অঞ্চলের কানাগাওয়া প্রশাসনিক অঞ্চল এর (জাপানি ভাষায় "কানাগাওয়া কেন") রাজধানী। শহরটি জাপানের হোনশু দ্বীপের পূর্ব-মধ্যভাগে , টোকিও উপসাগরের পশ্চিম উপকূলে, জাপানের রাজধানী টোকিও শহরের ৩২ কিলোমিটার দক্ষিণ-পূর্বে অবস্থিত। এটি জাপানের ২য় সর্বোচ্চ জনবহুল নগরী। ইয়োকোহামা নগরীর আয়তন ৪৩৭ বর্গকিলোমিটার এবং এখানে প্রায় ৩৭ লক্ষেরও বেশি লোকের বাস।
টোকিও শহর ও ইয়োকোহামা শহর একত্রে টোকিও-ইয়োকোহামা নামের একটি পৌরপুঞ্জ গঠন করেছে, যা জাপানের বৃহত্তম পৌরপুঞ্জ। টোকিও ও ইয়োকোহামা শহরের মধ্যবর্তী অবস্থানে কাওয়াসাকি নামের আরেকটি গুরুত্বপূর্ণ শিল্পনগরী অবস্থিত।
ইয়োকোহামা নগরীটি একটি পাহাড়বেষ্টিত উপকূলীয় সমভূমি অঞ্চলে দাঁড়িয়ে আছে। পাহাড়ের একটি শ্রেণী দক্ষিণ-পূর্ব দিকে প্রসারিত হয়ে হোম্মোকু অন্তরীপ নামের একটি শৈলান্তরীপ গঠন করেছে। ইয়োকোহামার জলবায়ু গ্রীষ্মকালে আর্দ্র ও উষ্ণ এবং শীতকালে মৃদু; গ্রীষ্মের শুরুতে ও শরতের শুরুতে বৃষ্টিপাত হয়। সেপ্টেম্বর মাসে প্রায় তাইফুন ঘূর্ণিঝড় হয়। 
ইয়োকোহামা জাপানের কেইহিন শিল্পাঞ্চলে অবস্থিত একটি শিল্পনগরী। এখানে উৎকৃষ্টমানের পোতাশ্রয় সুবিধা আছে; এটি জাপানের সবচেয়ে উন্নত বন্দরগুলির একটি। এছাড়া এখানে খনিজ তেল পরিশোধন কেন্দ্রসহ রাসায়নিক দ্রব্য, বৈদ্যুতিক যন্ত্রপাতি, প্রক্রিয়াজাত খাদ্যদ্রব্য, যন্ত্রাংশ ও মোটরযান নির্মাণের কারখানা আছে।
ইয়োকোহামাতে বহু স্মৃতিসৌধ, মন্দির, খ্রিস্টানদের গির্জা। এখানে অনেক সুন্দর নগর উদ্যান (যেমন ইয়ামাশিতা উদ্যান ও নোগেইয়ামা উদ্যান) আছে, যেগুলি থেকে পোতাশ্রয় এলাকার সুন্দর দৃশ্য অবলোকন করা সম্ভব। শহরের উচ্চশিক্ষা প্রতিষ্ঠানগুলির মধ্যে ১৯৪৯ সালে প্রতিষ্ঠিত ইয়োকোহামা জাতীয় বিশ্ববিদ্যালয় এবং একই সালে (১৯৪৯) প্রতিষ্ঠিত ইয়োকোহামা নগর বিশ্ববিদ্যালয়ের নাম উল্লেখযোগ্য। ১২৭৫ সালে প্রতিষ্ঠিত কানাজাওয়া গ্রন্থাগারে বহু ঐতিহাসিক গ্রন্থ ও দলিলপত্র আছে। এছাড়া শহরে বিভিন্ন বিষয়ের উপর বহু জাদুঘর ও ঐতিহ্যবাহী নো এবং কাবুকি ঘরানার নাট্যশালা আছে।
১৯শ শতকের মধ্যভাগেও ইয়োকোহামা জেলেদের একটি ছোট গ্রাম ছিল। গ্রামটি উপসাগরের উপরে অবস্থিত একটি চরের উপর অবস্থিত ছিল। "ইয়োকোহামা" শব্দটির আক্ষরিক অর্থ "অনুভূমিক সৈকত"। ১৮৫৯ সালে মার্কিন যুক্তরাষ্ট্রের সামরিক চাপের মুখে বৈদেশিক বাণিজ্যের জন্য ইয়োকোহামা বন্দরটিকে উন্মুক্ত করে দেওয়া হয় এবং এটি একটি বাণিজ্যিক কেন্দ্রে পরিণত হয়। বিদেশীদেরকে অতিরাষ্ট্রিক (অর্থাৎ রাষ্ট্রীয় আইনের আওতার বাইরে থাকার) সুবিধা প্রদান করা হলে এখানে অনেক বিদেশী বসবাস করা শুরু করে এবং বিদেশীদের লোকালয়টি ইয়োকোহামা শহরের কেন্দ্রে পরিণত হয়। ১৯২৩ খ্রিস্টাব্দে সংঘটিত একটি ভূমিকম্পে ইয়োকোহামা শহরটি প্রায় সম্পূর্ণ ধ্বংস হয়ে যায়। এরপর সরকারী নকশা অনুযায়ী এটিকে আবার ধীরে ধীরে গড়ে তোলা হয়। ২য় বিশ্বযুদ্ধের সময় ১৯৪৫ সালে শহরটির উপরে মিত্রশক্তির বিমানগুলি ভারী বোমাবর্ষণ করে। বর্তমানে এটি জাপানের সবচেয়ে আধুনিক নগরীগুলির একটি।
ইয়োকোহামা মহাসড়ক ও রেলপথের মাধ্যমে রাজধানী টোকিও এবং জাপানের অন্যান্য বৃহৎ শহরের সাথে সংযুক্ত। নগরীর নিকটবর্তী দুইটি বিমানবন্দর হল টোকিওর হানেদা বিমানবন্দর এবং টোকিও উপসাগরের অপর প্রান্তে চিবা জেলাতে অবস্থিত নারিতা আন্তর্জাতিক বিমানবন্দর।
মৃৎশিল্প

মৃৎশিল্প বলতে দুইটি ভিন্ন কর্মকাণ্ডকে বোঝাতে পারে।
তবে কিছু কিছু মৃৎকর্ম একই সাথে চারুকলার দৃষ্টিকোণ থেকে শৈল্পিক এবং দৈনন্দিন জীবনে ব্যবহারোপযোগী বস্তু হিসেবে কাজ করতে পারে।
সিতারগঞ্জ

সিতারগঞ্জ হল ভারতের উত্তরাখণ্ড রাজ্যের উধাম সিং নগর জেলার একটি শহর এবং একটি পৌর বোর্ড। সিতারগঞ্জের চেয়ারম্যান হলেন হরিশ দুবে।
এখন এখানে উত্তরাখণ্ডের রাজ্য শিল্প উন্নয়ন কর্পোরেশন সিডকুল দ্বারা নির্মিত ইন্টিগ্রেটেড ইন্ডাস্ট্রিয়াল এস্টেট সিতারগঞ্জ (আইআইই) টি রয়েছে।
সিতারগঞ্জ স্থানাঙ্কে অবস্থিত। এর গড় উচ্চতা হল ২৯৮  মিটার (৯৭৮  ফুট)। শহরটি তিনটি বড় জলাধারের মধ্যে অবস্থিত, এগুলি হল:- বাইগুল মৎস্য জলাধার, ধোরা জলাধার এবং নানক সাগর জলাধার যা মূলত মৎস্য চাষের জন্য ব্যবহৃত হয়।
বাইগুল বা সুখি হল হিমালয়ের পাদদেশ থেকে উৎপন্ন একটি ছোট উপনদী, যাকে, সেচ এবং বন্যা নিয়ন্ত্রণের উদ্দেশ্যে, ১৯৬৭ সালে বাঁধ দেওয়া হয়েছিল। সমুদ্রতল থেকে বাইগুলের উচ্চতা ২১১ মিটার এবং এটি ২৬৯৫ হেক্টর অঞ্চল জুড়ে বিস্তৃত। এর নিকাশী অঞ্চলটি ৩০৫  কিলোমিটার, এই নদীটি, মৌসুমী বায়ুর বৃষ্টি এবং স্থানীয় বনভূমি থেকে নালার খাত বেয়ে পড়া বৃষ্টির জলে পুষ্ট হয়। বায়গুলের প্ল্যাঙ্কটন প্রজাতিতে রয়েছে ১৭ প্রজাতির সবুজ শৈবাল, চার প্রজাতির নীল-সবুজ শৈবাল, ১০ প্রজাতির ডেসিমিড এবং ১৪ প্রজাতির ডায়াটম।
নানক সাগর বাঁধটি নানক মাতার (সিতারগঞ্জের নিকটবর্তী একটি শহর) সরযূ বা দেওহা নদীর উপরে নির্মিত হয়েছে। এটি থেকে তৈরী হয়েছে নানক সাগর, যা নানক মাতার সৌন্দর্য বাড়িয়ে দিয়েছে। বাঁধটির দৈর্ঘ্য ১৯৭০০ মিটার এবং বাঁধের আয়তন ৩৮৩৩ * ১০ মি। এই বাঁধ থেকে ৩৯২০০ হেক্টর জমিতে সেচ করা যেতে পারে, যার আনুমানিক ব্যয় ৩৬.৩ মিলিয়ন টাকা।
ধোরা বাঁধটি দীনেশপুরের নিকট ধোরা নদীর উপর নির্মিত। বাঁধের দৈর্ঘ্য ৯৭০০ মি এবং বাঁধের আয়তন ৫০.৭০০ * ১০ মি। এই বাঁধ থেকে ১৪৬০০ হেক্টর জমিতে সেচ করা যেতে পারে, যার আনুমানিক ব্যয় ১১.১ মিলিয়ন টাকা।
উত্তরাখণ্ডের সিতারগঞ্জ শহরটি তরাই কৃষি জলবায়ু অঞ্চলের অন্তর্গত। যে প্রধান শহর ও শহরতলিগুলির সঙ্গে এর আঞ্চলিক সংযোগ আছে (৫০ - ১০০  কিমি), সেগুলি হল: রুদ্রপুর, হলদয়ানি, মোরাদাবাদ, রামপুর, কাশীপুর এবং পাশাপাশি রাজ্যগুলির মধ্যে (৩০০ - ৫০০  কিমি) ইউ.পি., দিল্লি, হরিয়ানা, এইচ.পির সঙ্গে সংযোগ রয়েছে।
এটি নৈনিতাল (একটি শৈল শহর) এবং ইন্দো-নেপালি সীমান্তের নিকট অবস্থিত। সিতারগঞ্জ শহরটি বড় নানক সাগর বাঁধ (সিতারগঞ্জ থেকে ১২ কি.মি.) এবং নানক মাতা গুরুদ্বারের (যা একটি বিখ্যাত ধর্মস্থল) নিকটে অবস্থিত।
সিতারগঞ্জে উত্তরাখণ্ড সরকারের দেওয়া ৭০ একর জমিতে, কোকা-কোলা সংস্থা, একটি বোতলজাত করার কারখানা স্থাপন করবে।
ELDECO SIDCUL
রাধিকাপুর

রাধিকাপুর ভারতের পশ্চিমবঙ্গ রাজ্যের উত্তর দিনাজপুর জেলার রায়গঞ্জ মহকুমার কালিয়াগঞ্জ সমষ্টি উন্নয়ন ব্লকের একটি গ্রাম এবং এটি একটি গ্রাম পঞ্চায়েত গ্রাম। এটি বাংলাদেশ-ভারত সীমান্তের একটি সীমান্ত চৌকি পয়েন্ট ।
রাধিকাপুর স্থানাঙ্কে অবস্থিত।
রাধিকাপুর-বিরল রেল যোগাযোগটি এপ্রিল ২০১৭ সালে পুনরায় চালু করা হয়। এটি দীর্ঘদিন ধরে ভারত-বাংলাদেশ সীমান্তে একটি অচল রেল ট্রানজিট পয়েন্ট ছিল। বাংলাদেশ পাশের সংশ্লিষ্ট স্টেশনটি ছিল দিনাজপুর জেলার বিরল। রাধিকাপুর-বিরল সেক্টরে ট্রানজিট সুবিধা ১ এপ্রিল ২০০৫ সাল থেকে স্থগিত ছিল। ভারতের পাশের রেলপথটি ব্রডগেজে রূপান্তর করা হয়েছিল এবং বাংলাদেশের পক্ষ থেকে এই রেলপথটি মিটারগেজে ছিল।
১৯৭৮ সালের ১৫ই আগস্ট বাংলাদেশ ও ভারত কর্তৃক স্বীকৃত সমঝোতা স্মারক অনুযায়ী বাংলাদেশ ও নেপালের মধ্যে ওভারল্যান্ড ট্রানজিট ট্র্যাফিকের সুবিধার্থে চুক্তি স্বাক্ষরিত হয়েছিল। বাংলাদেশ ও নেপালের মধ্যে ওভারল্যান্ড ট্রানজিট ট্র্যাফিকের সুবিধার্থে নতুন রেল রুট যুক্ত করার জন্য ৬ সেপ্টেম্বর, ২০১১ সালে এটি সংযোজন করা হয়েছিল। ২০১১ সালের নভেম্বরে রাহানপুর-সিংহবাদ ট্রানজিট পয়েন্টটি ব্যবহার করে নেপালে বাংলাদেশ সার রফতানি শুরু করেছিল। মানচিত্রে পাশাপাশি, মানচিত্রে চিহ্নিত সমস্ত জায়গাগুলি পুরো স্ক্রিনে লিঙ্কযুক্ত করা আছে। ২০১৯ সালে রাধিকাপুর থেকে একটি লিংক ট্রেন তেভাগার সাথে যুক্ত করার দাবি মেনে এনএফ ও পূর্ব রেল কর্তৃপক্ষ প্রতিশ্রুতি দিলেও বালুরঘাটের তৃণমূল সাংসদের বিরোধিতায় তা আটকে যায়। ২০১৮ সালের ২৫ আগস্ট রাধিকাপুর-কলকাতা সকালের ট্রেন চালু এবং শাটল ট্রেন চালুর দাবীতে রেল রোকো কর্মসূচি নিয়েছিল সিপিএম। পাশাপাশি একই দাবীতে বিজেপি নেতৃত্ব রায়গঞ্জে গণস্বাক্ষর কর্মসূচি শুরু করে।
রাধিকাপুরে ভারত-বাংলাদেশ সীমান্তে রাস্তা বা রেলপথে পণ্য চলাচলের জন্য একটি স্থল শুল্ক স্টেশন রয়েছে।
ভারতের ২০১১ সালের আদমশুমারি অনুসারে, রাধিকাপুরের মোট জনসংখ্যা ছিল ১,০৫৭ জন। মোট জনসংখ্যার মধ্যে থেকে ৫৩০ (৫০%) পুরুষ এবং ৫২৭ (৫০%) মহিলা ছিল। জনসংখ্যার ৬ বছরের নিচে ছিল ১৩৪ জন। রাধিকাপুরে মোট সাক্ষরতার সংখ্যা ছিল ৬৭৫ জন (৬ বছরের বেশি জনসংখ্যার ৭৩.১৩%)।
রাধিকাপুর রেলস্টেশনটি বার্সোই-রাধিকাপুর শাখা লাইনে রয়েছে। ২০১৭ সালে প্রধানমন্ত্রী নরেন্দ্র মোদীর উপস্থিতিতে রেল চলাচলের সূচনা করেন বাংলাদেশের প্রধানমন্ত্রী শেখ হাসিনা।
.টিভি

ডোমেন নাম .tv হল টুভালুর জন্য ইন্টারনেট কান্ট্রি কোড টপ-লেভেল ডোমেইন (ccTLD)।
com.tv, net.tv, org.tv এবং অন্যান্যদের মতো সংরক্ষিত নাম ব্যতীত, যে কোনো ব্যক্তি দ্বিতীয়-স্তরের ডোমেইন নিবন্ধন করতে পারে ডোমেইন নামটি জনপ্রিয়, এবং এইভাবে অর্থনৈতিকভাবে মূল্যবান, কারণ এটি টেলিভিশন শব্দের সংক্ষিপ্ত রূপ । ১৯৯৮ সালে টুভালু সরকার .tv প্রত্যয়টিকে "টেলিভিশন"-এর মতোই পুঁজি করার চেষ্টা করেছিল। ২০১০ সালে, টুভালু সরকারের রাজস্বের প্রায় ১০% এসেছে .tv ঠিকানা থেকে রয়্যালটি থেকে। 
টুভালুকে দুই-অক্ষরের শীর্ষ-স্তরের ইন্টারনেট ডোমেইন প্রত্যয় বরাদ্দ করার পরে, .tv, টুভালু সরকার ইন্টারন্যাশনাল টেলিকমিউনিকেশন ইউনিয়নের সাথে কাজ করে এবং ডোমেন প্রত্যয়ের জন্য একটি ব্যবস্থাপনা অংশীদার নির্বাচন করার জন্য একটি প্রক্রিয়া তৈরি করে। 
.tv কর্পোরেশন ডোমেনের বিপণনের জন্য VeriSign Inc এর সাথে একটি চুক্তি করেছে৷ ২০০১ সালের ডিসেম্বরে, .tv কর্পোরেশন একটি নয় অঙ্কের লেনদেনে VeriSign এর কাছে বিক্রি হয়েছিল। ৩১ ডিসেম্বর ২০০১ থেকে, .tv কর্পোরেশন ইন্টারন্যাশনাল ভেরিসাইন ইনকর্পোরেটেডের একটি সহযোগী প্রতিষ্ঠান হয়ে ওঠে। টুভালু The .tv কর্পোরেশনে তার ইক্যুইটি শেয়ার VeriSign-এর কাছে বিক্রি করেছে যার জন্য এটিকে US$১০ মিলিয়ন প্রদান করা হয়েছে। ভেরিসাইন কর্পোরেশনের অধিগ্রহণের পর টুভালু সরকারকে দেওয়া ত্রৈমাসিক অর্থপ্রদান প্রতি ত্রৈমাসিকে US$৫৫০,০০০-এ হ্রাস পেয়েছে, যা প্রদানের ব্যবস্থা ১২ বছর ধরে অব্যাহত ছিল। 
.tv ডোমেন সহ ওয়েবসাইটগুলি প্রায়শই নির্দিষ্ট ব্র্যান্ড বা সংস্থাগুলির জন্য ভিডিও সামগ্রী বৈশিষ্ট্যযুক্ত করে৷ দ্য সিডনি মর্নিং হেরাল্ড এবং পিচফর্ক মিডিয়ার মতো প্রকাশনাগুলি তাদের অনলাইন প্রকাশনার সাব-স্টেশনগুলি মূল ভিডিও সামগ্রীর জন্য কঠোরভাবে চালায়। ভাইস ইন নিউ ইয়র্কের মতো বিপণন সংস্থাগুলি ব্র্যান্ড-উপযুক্ত .tv বিষয়বস্তু স্টেশন তৈরির জন্য চুক্তি পেয়েছে, যেমন ডেলের জন্য Motherboard.tv এবং ইন্টেলের জন্য ক্রিয়েটরস প্রজেক্ট এই ডোমেন প্রকারকে আরও দৃশ্যমানতা দিয়েছে, এবং এখানে স্বাধীন সামগ্রী স্টেশন তৈরি করতে অনুপ্রাণিত করেছে মার্কিন যুক্তরাষ্ট্র জুড়ে কলেজ স্তর যেমন নর্থওয়েস্টার্ন ইউনিভার্সিটিতে Massive.tv, ব্রাউন ইউনিভার্সিটিতে Maingreen.tv এবং ওয়াশিংটন ইউনিভার্সিটিতে Kuumba.tv ।
পাকিস্তান, ভারত

পাকিস্তান হল ভারতের বিহার রাজ্যের অন্তর্গত পূর্ণিয়া জেলার একটি গ্রাম। ১৯৪৭ সালে ভারত বিভাজনের সময় গ্রামটির যেসব মুসলিম অধিবাসী গ্রাম ছেড়ে তৎকালীন পূর্ব পাকিস্তানে (অর্থাৎ, বর্তমান বাংলাদেশে) চলে গিয়েছিল তাদের স্মরণে গ্রামটির নামকরণ করা হয়েছে "পাকিস্তান"। সেসময় পূর্ণিয়া ছিল পূর্ব পাকিস্তানের সীমান্তবর্তী একটি জেলা।
১৯৪৭ সালের আগে পূর্ণিয়া জেলা ব্রিটিশ ভারতের নেপাল প্রদেশের অন্তর্ভুক্ত ছিল। ১৯৪৭ এর আগস্টে ঔপনিবেশিক ভারত দুটি অংশে বিভক্ত হয়ে যায়: পাকিস্তান অধিরাজ্য আর ভারত অধিরাজ্য।
সে সময় পূর্ণিয়া ছিল পূর্ব পাকিস্তানের সীমান্তবর্তী একটি জেলা। তাই সেখান থেকে অনেক মুসলমানই পূর্ব পাকিস্তানে পাড়ি জমান। উক্ত গ্রামের সব মুসলমানই গ্রাম ছেড়ে চলে যান। যাওয়ার আগে তারা তাদের সম্পদ প্রতিবেশী হিন্দুদের হস্তান্তর করে যান। এই মুসলমানদের স্মৃতি রক্ষায় পরবর্তীতে গ্রামটির নাম "পাকিস্তান" রাখা হয়।
এ ক্ষেত্রে উল্লেখ্য যে, রাজ্য পুনর্গঠন আইন, ১৯৫৬ অনুসারে পূর্ণিয়া জেলা পূর্ব পাকিস্তানের সীমান্তবর্তী ছিল। কিন্তু পরবর্তীতে জেলাটির পূর্ব পাকিস্তান সংলগ্ন ইসলামপুর মহকুমা পশ্চিমবঙ্গের অন্তর্ভুক্ত করা হয়। ফলে বর্তমানে পূর্ণিয়া জেলার সাথে বাংলাদেশের সীমান্ত নেই।
পাকিস্তান ও ভারতের মধ্যে ঐতিহাসিকভাবেই বেশ বৈরী সম্পর্ক বিরাজমান। এর সূত্রপাত মূলত ১৯৪৭ সালেই; কেননা, তখন বিভাজনকে কেন্দ্র করে যে দাঙ্গা ও সহিংসতার ঘটনা ঘটেছিল তা থেকে বাঁচার জন্য লক্ষ লক্ষ শরণার্থীকে উভয় দিকে পালিয়ে যেতে হয়েছে। এছাড়া ব্রিটেনের কাছ থেকে স্বাধীন হওয়ার পর থেকে দুটি দেশ বেশ কয়েক বার যুদ্ধ করেছে। তবে উক্ত গ্রামের বাসিন্দাদের মতে তারা দুই দেশের মধ্যে যুদ্ধ চায় না বরং "শান্তি ও ভ্রাতৃত্বের বার্তা" ছড়িয়ে দিতে চায়।
ভারতের সরকারি নথিপত্রেও গ্রামটির নাম "পাকিস্তান" হিসেবে নথিভুক্ত করা আছে। গ্রামটির নাম পরিবর্তনের জন্য এখন পর্যন্ত কেউ কোনো প্রচেষ্টা চালায়নি।
পাকিস্তান হল শ্রীনগর সমষ্টি উন্নয়ন ব্লকের অন্তর্গত একটি ছোট গ্রাম যা জেলা সদর পূর্ণিয়া থেকে ৩০ কিলোমিটার দূরে অবস্থিত।
১৯৪৭ সালের ভারত বিভাজনের পর থেকে গ্রামটিতে কোনো মুসলমান নেই। গ্রামের সবা বাসিন্দাই হিন্দু ধর্মের অনুসারী। তারা ভারতের বৃহত্তম উপজাতি- সাঁওতাল জাতির অন্তর্ভুক্ত। গ্রামের লোকসংখ্যা প্রায় আড়াইশো যার মধ্যে শতাধিক ভোটার। এ গ্রামটির অধিবাসীরা বেশ দরিদ্র। গ্রামটিতে রাস্তা, স্কুল, হাসপাতাল প্রভৃতি মৌলিক সুযোগ-সুবিধাও নেই। জেলার মোট সাক্ষরতার হার ৩৫.৫১।
বৌলতলী ইউনিয়ন, গোপালগঞ্জ সদর

বৌলতলী ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।ইউনিয়নটি সনাতন ধর্মাবলম্বী অধ্যুষিত জনবহুল এলাকা।এখানকার অধিকাংশ মানুষ সনাতন ধর্ম পালন করে থাকে। ইউনিয়নটি গোপালগঞ্জ জেলা সদর থেকে প্রায় ১৭/১৮ কিলোমিটার উত্তর দিকে অবস্থিত। 
উত্তরে সাতপাড় ইউনিয়ন,দক্ষিণে করপাড়া ইউনিয়ন, পূর্বে সাহাপুর ইউনিয়ন এবং পশ্চিমে উলপুর ইউনিয়ন অবস্থিত। 
কলপুর, সুরগ্রাম,বোলতল
শিক্ষার হার :
শিক্ষা প্রতিষ্ঠান
বৌলতলী সাহাপুর সম্মিলনী উচ্চ বিদ্যালয় এন্ড কলেজ
সার্বজনীন দুর্গা মন্দির 
প্রেসিডেন্ট নাদের হোসেন মোল্লা
মহাজন লাল মোহাম্মদ মোল্লা
সারজেন্ট মাসুদ রানা মোল্লা 
বর্তমান চেয়ারম্যান-বাবু সুকান্ত বিশ্বাস
চন্দ্রদিঘলিয়া ইউনিয়ন

চন্দ্রদিঘলিয়া ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
== উল্লেখযোগ্য ব্যক্তিত্ব
জনাব হাবিবুর রহমান, কমিশনার,ঢাকা মেট্রোপলিটন পুলিশ ==
বর্তমান চেয়ারম্যান-
লতিফপুর ইউনিয়ন, গোপালগঞ্জ সদর

লতিফপুর ইউনিয়ন বাংলাদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।
গোপালগন্জ পৌরসভা সংলগ্ন সবচেয়ে নিকটবর্তী ইউনিয়ন লতিফপুর ইউনিয়ন।
পশ্চিমে মধুমতি নদী পার হয়ে উরফি ইউনিয়ন,দখিণ-পশ্চিমে মধুমতি নদী পার হয়ে নড়াইল জেলার পওহরডাঙ্গা ইউনিয়ন,দখিন-পূর্বে বোড়াশী ইউনিয়নের সাথে সীমানা।
উত্তর-পূর্ব থেকে দখিন-পূর্ব পুরোটা জুড়ে গোপালগন্জ পৌরসভা। উত্তর-পশ্চিমে হরিদাসপুর ইউনিয়ন। 
৬৭৬৫৬
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
সাতপাড় ইউনিয়ন

সাতপাড় ইউনিয়ন বাংলাদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।গোপালগঞ্জ জেলা সদর থেকে ২১/২২ কিলোমিটার উত্তরে এর অবস্থান। ইউনিয়নটি হিন্দু অধ্যুষিত এলাকা।এখানে অন্যান্য ধর্মের খুব কম সংখ্যক লোক বাস করে। অধিবাসীদের বেশিরভাগই কৃষি কাজের উপর জীবিকা নির্বাহ করে। 
শিক্ষার হার :
শিক্ষা প্রতিষ্ঠান: * শ্রীশ্রী হরিচাঁদ গুরুচাঁদ উচ্চ বিদ্যালয়, চককুরালিয়া।* ভেন্নাবাড়ি সম্মিলিত উচ্চ বিদ্যালয়, ভেন্নাবাড়ি। * সাতপাড় দীননাথ গয়ালী চন্দ্র উচ্চ বিদ্যালয়,সাতপাড়। * সাতপাড় হেমলতা আদর্শ উচ্চ বিদ্যালয়, সাতপাড় মধ্যপাড়া।* ১৯৬ নং চককুরালিয়া সরকারি প্রাথমিক বিদ্যালয়, চককুরালিয়া। * সানপুকুরিয়া সরকারি প্রাথমিক বিদ্যালয়, সানপুকুরিয়া। *বড়খোলা সরকারি প্রাথমিক বিদ্যালয়, বড়খোলা। 
১: বাংলাদেশের দ্বিতীয় বৃহত্তম চাঁন্দার বিল।
২:হরি- গুঁরুচাঁদ কেন্দ্রীয় মন্দির। 
৩:শেখ রাসেল মিনি স্টেডিয়াম।
৪:সরকারি নজরুল কলেজ। 
৫: স্মৃতিসৌধ
৬:মধ্যপাড়া কেন্দ্রীয় কালি মন্দির।*৭।শ্রীশ্রী হরিচাঁদ গুরুচাঁদ উচ্চ বিদ্যালয়, চককুরালিয়া। 
বর্তমান চেয়ারম্যান-
সাহাপুর ইউনিয়ন, গোপালগঞ্জ সদর

সাহাপুর ইউনিয়ন বাংলাদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।
গোপালগঞ্জ জেলা সদর থেকে প্রায় ১৬/১৭ কিলোমিটার উত্তর দিকে এর অবস্থান।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-অনাধি বিশ্বাস
হরিদাসপুর ইউনিয়ন

হরিদাসপুর ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
উলপুর ইউনিয়ন

উলপুর ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন। ইউনিয়নটিতে প্রায় ২০ হাজার হিন্দু-মুসলিম জনগোষ্ঠীর বসবাস এখানে। এটি গোপালগঞ্জ জেলা সদর থেকে প্রায় ১২ বা ১৩ কিলোমিটার উত্তর দিকে অবস্থিত। উলপুর ইউনিয়নটি কালিগঙ্গা নদীর পশ্চিম তীরে অবস্থিত।
উলপুর ইউনিয়নের পূর্ব দিকে দুর্গাপুর ও করপাড়া ইউনিয়ন, উত্তরে বৌলতলী ইউনিয়ন, পশ্চিমে নিজড়া ইউনিয়ন, দক্ষিণে হরিদাসপুর ইউনিয়ন অবস্থিত।
শিক্ষার হার :
শিক্ষা প্রতিষ্ঠান
উলপুর সার্বজনীন কালি মন্দির, পপা রায় চৌধুরীর সেবা আশ্রম,উলপুর জমিদার বাড়ি
বর্তমান চেয়ারম্যান- কামরুল ইসলাম বাবুল
নিজড়া ইউনিয়ন

নিজড়া ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।
গোপালগঞ্জ সদর উপজেলার শেষ প্রান্তে অবস্থিত,উত্তর দিকে কাশিয়ানী উপজেলার ঘোনাপাড়া ইউনিয়ন, পূর্বে বৌলতলী ইউনিয়ন, দক্ষিনে উলপুর এবং পশ্চিমে-দক্ষিণে তালতলা অবস্থিত।
শিক্ষার হার :
শিক্ষা প্রতিষ্ঠান
নারিকেলবাড়ী- সাত-পাগলের গ্রাম নামে পরিচিত।হরিচাঁদ ঠাকুরের অন্যতম শিষ্য গোলক পাগল,মহানন্দ পাগলের জন্মস্থান।প্রতিবছর অনেক মতুয়া ভক্ত এই পূন্যভুমি দর্শনে আসে।
বর্তমান চেয়ারম্যান- ধলু মিনা(২০২২)
করপাড়া ইউনিয়ন, গোপালগঞ্জ সদর

করপাড়া ইউনিয়ন বাংলাদেশের ঢাকা বিভাগের গোপালগঞ্জ জেলার গোপালগঞ্জ সদর উপজেলার একটি জনবহুল ইউনিয়ন। এটি সদর উপজেলার একটি প্রাচীনতম জনপদ এবং গোপালগঞ্জ জেলার মধ্যে একটি জনবহুল ইউনিয়ন। ভোটার সংখ্যা বিবেচনায় এর অবস্থান গোপালগঞ্জ সদর উপজেলায় দ্বিতীয় এবং আয়তনের দিক তৃতীয় অবস্থান ৬৯২১ ব.কি.মি, ১৬ নং কাজুলিয়া ইউনিয়ন পরিষদ প্রথম এবং ৯ নং সাতপাড় ইউনিয়ন পরিষদ দ্বিতীয়। ১১ নভেম্বর ২০২১ এর হালনাগাদ চূড়ান্ত ভোটার তালিকার তথ্য অনুযায়ী ভোটারের সংখ্যা প্রায় ২৫,০১৩ জন। ইউনিয়নটি মুসলিম সংখ্যাগরিষ্ঠ। অন্যান্য ধর্মের মধ্যে হিন্দু সম্প্রদায়, বৌদ্ধ, খ্রিস্টান এবং ১% এর নিচে অন্যান্য সম্প্রদায়ে লোকের বসবাস। বাসিন্দারা বেশিরভাগ কৃষি নির্ভরশীল বা আর্থ-সামাজিক উন্নয়নে তাদের কৃষিক্ষেত্রে অবদানের উপর জীবিকা নির্ভরশীল।
গোপালগঞ্জ জেলা সদর থেকে প্রায় সতের বা আঠারো কিলোমিটার উত্তর পূর্ব দিকে দুর্গাপুর ইউনিয়নের পূর্ব দিকে এর অবস্থান।
ঐতিহাসিক ঘটনা বাংলা ১৩৬৮ সালের ১৬ই বৈশাখ শনিবার মাঝিগাতি ইউনিয়নের করপাড়া (বর্তমান করপাড়া ইউনিয়ন),বলাকইড়,তারগ্রাম এলাকায় হিন্দু ও মুসলিমদের মধ্যে এক দাঙ্গায় বহু লোকের প্রাণহানি ঘটে। তার মধ্যে বনগ্রাম পশ্চিম পাড়ার লাল মিয়া ফকির উল্লেখযোগ্য ব্যক্তি যিনি এ দাঙ্গা নিরসনে বিশেষ ভূমিকা পালন করেন।
মুক্তিযুদ্ধকালীন ১৯৭১ সালের ৭ এপ্রিল পাকবাহিনীর সঙ্গে মুক্তিযোদ্ধাদের লড়াইয়ে ২ জন মুক্তিযোদ্ধা শহীদ হন।
বঙ্গবন্ধু শেখ মুজিবুর রহমানের স্মৃতি বিজড়িত ইউনিয়ন এটি। তিনি এ ইউনিয়নে কয়েকবার আগমন করেছেন।জনশ্রুতি আছে,বঙ্গবন্ধু বলতেন,"আমার এক বাড়ি টুঙ্গিপাড়া আরেক বাড়ি করপাড়া" কারণ হিসেবে এই ইউনিয়নের বনগ্রাম বড়বাড়ির আব্দুল মান্নান মন্নু শেখ,করপাড়ার পন্ডিত কালীদাস ও বলাকইড় গ্রামে তাঁর কয়েকজন সহচর বন্ধু ছিলেন।
এগুলোর মধ্যে সবচেয়ে জনবহুল বড় বাজার হচ্ছে বনগ্রাম পশ্চিম পাড়া বাজার যেখানে স্থানীয় লোকজন ছাড়াও দূর দূরান্ত থেকে লোকজন আসে বিভিন্ন ধরনের বাজার করতে।
দুর্গাপুর ইউনিয়ন, গোপালগঞ্জ সদর

দুর্গাপুর ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।গোপালগঞ্জ জেলা সদর থেকে প্রায় ৩/৪ কিলোমিটার উত্তরে এর অবস্থান। বর্তমানে গোপালগঞ্জ পৌরসভা সম্প্রসারণের লক্ষ্যে উক্ত ইউনিয়ন থেকে ২/৩ ওয়ার্ডের পুরোপুরি অথবা আংশিক অংশ কেটে নেওয়া এর সীমানা দৈর্ঘ্য হ্রাস পেয়েছে। 
দুর্গাপুর গোপালগঞ্জ জেলার গোপালগঞ্জ সদর উপজেলার অন্তর্গত একটি ইউনিয়ন যার মোট আয়তন ১৮.৩৬৭ বর্গ কিলোমিটার। ইউনিয়নের মোট জনসংখ্যা ১৭,১৩৬ জন যার মধ্যে ৮,৭৭৪ জন পুরুষ এবং ৮,৩৬২ জন মহিলা। 
শিক্ষার হার :
নাজিব আহমেদ -
কাজুলিয়া ইউনিয়ন

কাজুলিয়া ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
কাঠি ইউনিয়ন

কাঠি ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।
কাঠি ইউনিয়ন এর পূর্বে কাজুলিয়া ইউনিয়ন পশ্চিমে মাঝিগাতী ইউনিয়ন উত্তরে করপাড়া ইউনিয়ন দক্ষিণে গোপালপুর ইউনিয়ন অবস্থিত।
৯,০০০ জন অধিবাসীর বসবাস এখানে।
শিক্ষার হার : ৭৭%
শিক্ষা প্রতিষ্ঠান : 
খানার পাড় দিঘী এবং খানার পাড় ঐতিহাসিক খেলার মাঠ।
বর্তমান চেয়ারম্যান-
মাঝিগাতী ইউনিয়ন

মাঝিগাতী ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।ইউনিয়নটি গোপালগঞ্জ জেলা সদর থেকে মাত্র ৫/৭ কিলোমিটার পূর্ব দিকে অবস্থিত। 
মাঝিগাতী ইউনিয়নের পূর্বে কাঠি ইউনিয়ন, পশ্চিমে গোপালগঞ্জ পৌরসভা, উত্তরে করপাড়া ইউনিয়ন এবং দক্ষিণে বোড়াশী ইউনিয়ন অবস্থিত। 
শিক্ষার হার :
শিক্ষা প্রতিষ্ঠান ডালনিয়া আই,এ উচ্চ বিদ্যালয়।প্রতিষ্ঠাতাঃ জনাব আব্দুর রহমান সিকদার। স্থাপিত:১৯৬৮ জাতীয়করণ:১৯৮২
বর্তমান চেয়ারম্যান- হাফিজুর রহমান খান মুকুল
গোবরা ইউনিয়ন

গোবরা ইউনিয়ন বাংলাদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।
গোপালগঞ্জ সদর থানার সর্বদক্ষিণের ইউনিয়নই গোবরা ইউনিয়ন। এর উত্তরে গোপালগঞ্জ পৌরসভা ও বোড়াশী ইউনিয়ন, পূর্বে টুঙ্গিপাড়া উপজেলার কুশলি ইউনিয়ন, দক্ষিণে মধুমতি নদী, পশ্চিমে মধুমতি নদী। গোপালগঞ্জের বিখ্যাত শপিংমল 'জামান ট্রেড সেন্টার' গোবরা ইউনিয়নের ঘোনাপাড়া মোড়ে অবস্থিত। এছাড়াও এসেন্সিয়াল ড্রাগস-EDCL, চক্ষুহাসপাতাল, ট্রমা হাসপাতাল, BSMRSTU, গোবরা রেলস্টেশন এই ইউনিয়নেই অবস্থিত।
গোপালগঞ্জ সদর উপজেলার গোবরা ইউনিয়ন গোপালগঞ্জ টুঙ্গিপাড়া সড়কে ৫ কিলোমিটার দক্ষিণে। গোপালগঞ্জ শহর থেকে বাস, ইজিবাইকযোগে গোবরা ইউনিয়েনের যোকোন জায়গা যাওয়া যায়। ইউনিয়নের প্রধান বাসস্ট্যান্ড ঘোনাপাড়া। ইউনিয়নের মধ্য দিয়ে মধুমতি নদী প্রবাহিত তাই নৌপথে ইউনিয়নে যাওয়া যায়। বর্তমান ইউনিয়ন পরিষদের অস্থায়ী কার্যলয় বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের বিপরীতে আব্দুল সোবাহান সড়কে অবস্থিত। ইউনিয়নের মধ্যে কাঁচা রাস্তা ৬০ কিলোমিটার পাকা রাস্তা- ৪৫ কিলোমিটার
একসময়ের বোড়াশী ইউনিয়ন ভেঙ্গে আজকের গোবরা ইউনিয়ন হয়। বর্তমানে আবার গোবরা ইউনিয়নের বেশকিছু অংশ গোপালগঞ্জ পৌরসভার অন্তর্ভুক্ত হচ্ছে।
১.ভাটিয়াপাড়া
২.চরগোবরা,
৩.চরবয়রা,
৪.ঘোনাপাড়া,
৫.চাপাইলপাড়া,
৬.গোবরা,
৭.দক্ষিণ গোবরা,
৮.কাপালীপাড়া,
৯.পোদ্দারের চর,
১০.মালোপাড়া।
১১.উত্তর গোবরা
জনসংখ্যা: ১০৮৪৪+
শিক্ষার হার:
শিক্ষা প্রতিষ্ঠান:
১.ভাটিয়াপাড়া সরকারি প্রাথমিক বিদ্যালয়,
২.শহীদ গোলজার বালিকা উচ্চ বিদ্যালয়,
৩.চরগোবরা সরকারি প্রাথমিক বিদ্যালয়,
৪.ঘোনাপাড়া সরকারি প্রাথমিক বিদ্যালয়,
৫.চরবয়রা সরকারি প্রাথমিক বিদ্যালয়,
৬.চরবয়রা-ঘোনাপাড়া উচ্চ বিদ্যালয়,
৭.গোবরা সরকারি প্রাথমিক বিদ্যালয়,
৯.ভাটিয়াপাড়া-চরগোবরা ফয়জুল উলুম মাদ্রাসা,
১০.চরবয়রা মাদ্রাসা,
১১.ঘোনাপাড়া মাদ্রাসা,
১২.গোবরা মাদ্রাসা,
১৩.দক্ষিণ গোবরা সরকারি প্রাথমিক বিদ্যালয়,
১৪.বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়
১৫. শহীদ মাহবুব সরকারি প্রাথমিক বিদ্যালয়
১৬. মদিনাতুল উলুম নীলারমাঠ মাদ্রাসা
১.গোবরা রেলওয়ে স্টেশন,
২.মধুমতি নদী,
৩.ভাটিয়াপাড়া স্কুল মাঠ,
৪.ঘোনাপাড়া মোড়,
৫.উত্তর গোবরা (নীলারমাঠ), কোনো এক সময় এখানে নীল চাষ হতো।
বর্তমান চেয়ারম্যান-
সফিকুর রহমান চৌধুরী
২০নং গোবরা ইউনিয়ন এর বর্তমান পরিষদ 
ইউপি চেয়ারম্যান ও ইউনিয়ন পরিষদের মেম্বারগনের নাম এর তালিকা- 
১। সফিকুর রহমান চৌধুরী ইউপি চেয়ারম্যান ও আপিল কর্মকর্তা
২। কিশলয় মজুমদার ইউনিয়ন পরিষদের ০৩নং ওয়ার্ডের মেম্বার,
৩। কাজী সালাহ উদ্দিন (নাঈম) ইউনিয়ন পরিষদের ০২নং ওয়ার্ডের মেম্বার, 
৪। মতিয়ার রহমান ইউনিয়ন পরিষদের ০৯নং ওয়ার্ডের মেম্বার,
৫। সাগর মোল্লা ইউনিয়ন পরিষদের ০১নং ওয়ার্ডের মেম্বার,
৬। মো: ওলিয়ার রহমান সিকদার ইউনিয়ন পরিষদের ০৭নং ওয়ার্ডের মেম্বার,
৭। মো: কামরুল ইসলাম খান ইউনিয়ন পরিষদের ০৪নং ওয়ার্ডের মেম্বার,
৮। মো. মুর্শিদ মোল্লা ইউনিয়ন পরিষদের ০৬নং ওয়ার্ডের মেম্বার,
৯। জাহাঙ্গির শেখ ইউনিয়ন পরিষদের ০৫নং ওয়ার্ডের মেম্বার,
১০। হাবিবা আক্তার ডলি ইউনিয়ন পরিষদের ১,২ ও ৩নং ওয়ার্ডের মেম্বার,
১১। হ্যাপীনূর বেগম ইউনিয়ন পরিষদের ৭, ৮ ও ৯নং ওয়ার্ডের মেম্বার,
১২। মনোয়ারা বেগম ইউনিয়ন পরিষদের ০৪, ০৫ ও ০৬নং ওয়ার্ডের মেম্বার,
১৩। মো: বাদশা খান ইউনিয়ন পরিষদের ০৮নং ওয়ার্ডের মেম্বার,
বোড়াশী ইউনিয়ন

বোড়াশী ইউনিয়ন বাংলাদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।
১.ভেন্নাবাড়ি
২.উত্তর ভেন্নাবাড়ি,
৩.নকড়িরচর,
৪.ঘোষগাতি,
৫.তেলিগাতি,
৬.মান্দারতলা,
৭.বোড়াশি,
৮.সুতিয়ারকুল,
৯.পাথালিয়া।
শিক্ষার হার :
শিক্ষা প্রতিষ্ঠান
১.দারুল কোরআন ভেন্নাবাড়ি মাদ্রাসা, ভেন্নাবাড়ি, বোড়াশি, গোপালগঞ্জ সদর, গোপালগঞ্জ।
২.পশ্চিম ভেন্নাবাড়ি সরকারি প্রাথমিক বিদ্যালয়,
৩.উত্তর ভেন্নাবাড়ি মুন্সিবাড়ি সরকারি প্রাথমিক বিদ্যালয়।
৪. ১০৮ নং বোড়াশী সরকারি প্রাথমিক বিদ্যালয়
৫. শেখ মুজিব আদর্শ উচ্চ বিদ্যালয়
১.ঢাকা-খুলনা মহাসড়ক, মান্দারতলা
২.বোড়াশি রেল স্টেশন
৩.রেল লাইন, পাথালিয়া
৪.ভেন্নাবাড়ি মাদ্রাসা
৫.বর্ণিবাওর, নকড়িরচর
বর্তমান চেয়ারম্যান-
লিমন আহমেদ মোল্লা
মুকসুদপুর ইউনিয়ন, মুকসুদপুর

মুকসুদপুর ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন যা মুকসুদপুর পৌরসভা গঠিত হলে ২০০০ সালে বিলুপ্ত হয়ে যায়।
মুকসুদপুর ইউনিয়ন ২০০০ সালে মুকসুদপুর পৌরসভা গঠিত হলে বিলুপ্ত হয়ে যায়।
পশারগাতি ইউনিয়ন

পশারগাতি ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
গোবিন্দপুর ইউনিয়ন, মুকসুদপুর

গোবিন্দপুর ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
খান্দারপাড় ইউনিয়ন

খান্দারপাড় ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
১. অধ্যাপক রমেশচন্দ্র মজুমদার ( আর সি মজুমদার) - বিখ্যাত ইতিহাসবিদ ও ঢাকা বিশ্ববিদ্যালয়ের উপাচার্য।রমেশচন্দ্র মজুমদার
বর্তমান চেয়ারম্যান-
বহুগ্রাম ইউনিয়ন

বহুগ্রাম ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন। কালের স্বাক্ষী বহনকারী কুমার নদীর তীরে গড়ে উঠা মুকসুদপুর উপজেলার একটি ঐতিহ্যবাহী অঞ্চল হলো বহুগ্রাম ইউনিয়ন।
মুকসুদপুর উপজেলার মধ্য দিয়ে যে কুমার নদীর শাখা বলনারায়ন খালের সাথে মিলে বহুগ্রাম ইউনিয়নের বিভিন্ন অংশে ছড়িয়ে ছিটিয়ে রয়েছে। প্রায় প্রত্যেকটি গ্রামের পাশদিয়ে বয়ে গেছে এই সকল খাল বয়ে গেছে।যার মাধ্যমে আমাদের কৃষি মৌসুমে চাষিরা তাদের সেচ কার্যক্রমের মাধ্যমে বিভিন্ন জাতের ফসল উৎপন্ন করতে পারে। মাঝে মাঝে বিভিন্ন প্রকার খাল খনন প্রকল্পের মাধ্যমে কৃষকের মনে ফসল ফলানো চাহিদা অনেকাংশে বেড়ে গেছে।
বাঁশবাড়িয়া ইউনিয়ন, মুকসুদপুর

বাঁশবাড়িয়া ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
ভাবড়াশুর ইউনিয়ন

ভাবড়াশুর ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষার হার :৯০%
বোয়ালিয়া নিজামুদ্দিন উচ্চ বিদ্যালয়
কালিনগর উচ্চ বিদ্যালয়
বালিয়াকান্দি হাদিউজ্জামান মেমোরিয়াল উচ্চ বিদ্যালয়
শতবর্ষী কালিনগর উচ্চবিদ্যালয়,কালিনগর,ভাবড়াশুর
বর্তমান চেয়ারম্যান-রিফাতুল আলম মুসা